
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εθνικό σύστημα δημοσιονομικών διορθώσεων για την 
ανάκτηση αχρεωστήτως ή παρανόμως καταβληθέ- 
ντων ποσών από πόρους του κρατικού προϋπολο¬ 
γισμού για την υλοποίηση προγραμμάτων συγχρη- 
ματοδοτούμενών στο πλαίσιο του Κοινοτικού Πλαι¬ 
σίου Στήριξης (Κ.Π.Σ.), του Ταμείου Συνοχής και 
των Κοινοτικών Πρωτοβουλιών για την προγραμ¬ 
ματική περίοδο 2000 - 2006. 1 

Κήρυξη υποχρεωτικής της από 14 Μαΐου 2003 ΣΣΕ για 
τους όρους αμοιβής και εργασίας των Συντακτών 
μελώντης Ενώσεως Συντακτών Ημερησίων εφημε¬ 
ρίδων Αθηνών, που Απασχολούνται σε εφημερίδες 
μέλη της ενώσεως Ιδιοκτητών Ημερησίων Εφημε¬ 
ρίδων Αθηνών. 2 

Κήρυξη υποχρεωτικής της από 4 Ιουνίου 2002 ΣΣΕ 
για τους όρους αμοιβής και εργασίας των οδηγών 
Φορτηγών Αυτοκινήτων, οδηγών - Χειριστών και 
βοηθών χειριστών αντλιών Σκυροδέματος περιο¬ 


χής Ν. Αττικής. 3 

Κήρυξη υποχρεωτικής της απόφασης διαιτησίας 
39/2002 που αφορά την ρύθμιση των όρων αμοιβής 
και εργασίας των εργαζομένων στα ιατρικά δια¬ 
γνωστικά κέντρα όλης της χώρας. 4 


Κήρυξη υποχρεωτικής της από 8 Μαΐου 2003 ΣΣΕ για 
τους όρους αμοιβής και εργασίας των ηλεκτροτε¬ 
χνιτών Περιελιγκτών που απασχολούνται στη εγκα¬ 
τάσταση και συντήρηση ανελκυστήρων καθώς και 
στις ξενοδοχειακές επιχειρήσεις όλης της χώρας. 5 
Κήρυξη υποχρεωτικής της από 8.5.2003 ΣΣΕ για τους 
όρους αμοιβής και εργασίας των εργαζομένων 
στις αποθήκες ακατέργαστων δερμάτων όλης της 


χώρας. 6 

Καθορισμός αμοιβής των μελώντης ομάδας εργασίας 
για τη σύνταξη σχεδίου Προεδρικού Διατάγματος 
Μητρώου Κατασκευαστών Ιδιωτικών Οικοδομικών 

Έργων. 7 

Μετατροπή μίας (1) θέσης ειδικευόμενου γιατρού ει¬ 
δικότητας Ρευματολογίας σε μία (1) θέση γιατρού 
για εξειδίκευση στη Μονάδα Εντατικής Θεραπείας, 
στο Γ.Ν. ΑΣΚΛΗΠΙΕΙΟ" Βούλας. 8 


ΑΠΟΦΑΣΕΙ Σ 

Αριθ. 907/052 (1) 

Εθνικό σύστημα δημοσιονομικών διορθώσεων για την 
ανάκτηση αχρεωστήτως ή παρανόμως καταβληθέ- 
ντων ποσών από πόρους του κρατικού προϋπολογι¬ 
σμού για την υλοποίηση προγραμμάτων συγχρημα- 
τοδοτούμενων στο πλαίσιο του Κοινοτικού Πλαισίου 
Στήριξης (Κ.Π.Σ.), του Ταμείου Συνοχής και των Κοι¬ 
νοτικών Πρωτοβουλιών για την προγραμματική πε¬ 
ρίοδο 2000 - 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 2362/27.11.95 "Περί Δημοσίου Λογιστικού, 
ελέγχου των δαπανών του Κράτους και άλλες διατάξεις" 
(Α' 247) και ειδικότερα του άρθρου 104. 

β) Του Ν.Δ. 356/74 "Περί Κώδικος Εισπράξεως Δημο¬ 
σίων Εσόδων", όπως ισχύει σήμερα, καθώς και τις διατά- 
ξειςτου Π.Δ. 16/1989"ΚανονισμόςΛειτουργίαςτωνΔΟΥ". 

γ) Των άρθρωνβ, 9 και 17του Ν. 2860/2000 "Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις". 

δ) Της παραγρ. 2 του σημείου Β της 2/4248/0004/ 
29.1.2001 απόφασης Υπουργού Οικονομικών "Κατανομή 
αρμοδιοτήτων των Διευθύνσεων α) Προγραμματισμού 
και Ελέγχων και β) Μελετών και Αξιολόγησης του Υπουρ¬ 
γείου Οικονομικών (ΦΕΚ69/Β729.1.2001). 

ε) Του άρθρου 29Ατου Ν. 1558/85 "Κυβέρνηση και Κυ¬ 
βερνητικά όργανα" (ΦΕΚΑΊ37). 

στ) Του Π.Δ. 178/2000 "Οργανισμός του Υπουργείου 
Εθνικής Οικονομίας" (ΦΕΚ 165/τ.Α/14.7.2000). 

ζ) Του Π.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (ΦΕΚ 57/Α/21.03.2002). 

η) Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών "Κα¬ 
θορισμός αρμοδιοτήτων των Υφυπουργών Οικονομικών" 
(ΦΕΚ 1485/Β731.10.2001). 

ηΐ) Την 37610/2001 απόφαση του Πρωθυπουργού και 
του Υπουργού Εθνικής Οικονομίας περί μεταβίβασης αρ¬ 
μοδιοτήτων. 

θ) Των άρθρων 38 και39του Κανονισμού του Συμβουλί¬ 
ου 1260/1999 "Περί γενικών διατάξεων για τα Διαρθρωτι¬ 
κά Ταμεία". 

ι) Του Κανονισμού της Επιτροπής 438/2001 "Για τη θέ¬ 
σπιση λεπτομερών κανόνων εφαρμογής του κανονισμού 
(ΕΚ) 1260/1999 του Συμβουλίου όσον αφορά τα συστή¬ 
ματα διαχείρισης και ελέγχου των παρεμβάσεων των 
Διαρθρωτικών Ταμείων". 

ια) Του Κανονισμού της Επιτροπής 448/2001 "Για τη θέ¬ 
σπιση λεπτομερών κανόνων εφαρμογής του κανονισμού 
(ΕΚ) 1260/1999 του Συμβουλίου όσον αφορά τη διαδικα¬ 
σία διενέργειας δημοσιονομικών διορθώσεων στην πα¬ 
ρέμβαση που χρηματοδοτείται στο πλαίσιο των Διαρθρω¬ 
τικών Ταμείων". 

ιβ) Του άρθ.12 παρ.1 του Κανονισμού του Συμβουλίου 
1164/94 "Για την ίδρυση του Ταμείου Συνοχής" όπως τρο¬ 
ποποιήθηκε με το άρθρο 1 παρ. 10 στοιχείο (η) του Κανο¬ 
νισμού 1264/1999του Συμβουλίου "Για την τροποποίηση 
του Κανονισμού 1164/94 για την ίδρυση του Ταμείου Συ¬ 
νοχής". 

ιγ) Του Κανονισμού 1386/2002 "Για τη θέσπιση λεπτο¬ 
μερών κανόνων εφαρμογής του κανονισμού 1164/94 του 
Συμβουλίου όσον αφορά τα συστήματα διαχείρισης και 
ελέγχου και τη διαδικασία πραγματοποίησης των δημο¬ 
σιονομικών διορθώσεων σε σχέση με τις ενισχύσεις που 
χορηγούνται στο πλαίσιο του Ταμείου Συνοχής". 

ιδ) Της 2007892/461/27.5.1998 κοινής υπουργικής από¬ 
φασης "Ανάκτηση αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών" (ΦΕΚ 606/Β/16.6.98), όπως τροποποιήθηκε με 
την 2/57858/Γ0041/9.8.2000 (ΦΕΚ 1079/Β/31.8.2000) όμοια. 

2. Την υφιστάμενη ανάγκη τροποποίησης της διαδικα¬ 
σίας αναζήτησης των αχρεωστήτως καταβληθέντων πο¬ 
σών από χρηματοδοτήσεις που καταβάλλονται στο πλαί¬ 
σιο κοινοτικών πολιτικών και ρύθμισης συναφών θεμάτων. 

3. Το γεγονός ότι από την παρούσα προκαλείται απροσ¬ 
διόριστη δαπάνη σε βάρος του Κρατικού Προϋπολογι¬ 
σμού που θα αντιμετωπίζεται από τις σχετικές πιστώσεις 
του Κ.Α.Ε. 0899 "Λοιπές ειδικές αμοιβές" του προϋπολο¬ 
γισμού κάθε Υπουργείου και Περιφέρειας που αναφέρε- 
ται στην απόφαση, αποφασίζουμε: 

Προσδιορίζουμε τις διαδικασίες ανάκτησης των αχρε¬ 
ωστήτως ή παρανόμως καταβληθέντων ποσών από πό¬ 
ρους του κρατικού προϋπολογισμού για την υλοποίηση 
προγραμμάτων συγχρηματοδοτούμενών στο πλαίσιο του 
Κοινοτικού Πλαισίου Στήριξης (Κ.Π.Σ.), του Ταμείου Συ¬ 
νοχής και των Κοινοτικών Πρωτοβουλιών για την προ¬ 
γραμματική περίοδο 2000 - 2006, οι οποίες καλούνται εφ’ 
εξής διαδικασίες εφαρμογής του εθνικού συστήματος 
δημοσιονομικών διορθώσεων και ορίζουμε ειδικότερα. 

Α) Τα όργανα και τις διαδικασίες έκδοσης της καταλο- 
γιστικής πράξης. Η οποία στο πλαίσιο εφαρμογής της πα¬ 
ρούσας εξομοιώνεται με απόφαση δημοσιονομικής διόρ¬ 
θωσης, 

Β) Τον τρόπο βεβαίωσης των αχρεωστήτως ή παρανό¬ 
μως καταβληθέντων ποσών την είσπραξη, την απόδοση ή 
επιστροφή τους, τις αναγκαίες λεπτομέρειες, καθώς και 
το περιεχόμενο της απόφασης δημοσιονομικής διόρθω¬ 
σης, 


Άρθρο 1 

Διαδικασίες πραγματοποίησης δημοσιονομικών 

διορθώσεων (διενέργεια ελέγχου, διαδικασία αντιρρή¬ 
σεων, έκδοση απόφασης δημοσιονομικής διόρθωσης) 

1. Μετά το πέρας του ελέγχου από τα αρμόδια ελεγκτι¬ 
κά όργανα σύμφωνα με τις διατάξεις των άρθρων 6, 9 και 
17 του Ν.2860/2000, συντάσσεται εντός τριών (3) μηνών 
σχετική έκθεση ελέγχου. Στην περίπτωση που διαπιστώ¬ 
νεται αχρεώστητη ή παράνομη καταβολή ποσών από τον 
προϋπολογισμό Δημόσιων Επενδύσεων (Π.Δ.Ε.) σε φυσι¬ 
κά ή νομικά πρόσωπα ή δημόσιες υπηρεσίες και φορείς, 
που ενεργούν με την ιδιότητα του τελικού δικαιούχου ή 
του τελικού αποδέκτη, αυτή αναφέρεται στην έκθεση και 
ζητείται η ανάκτησή τους. Η έκθεση ελέγχου εγκρίνεται 
εντός προθεσμίας τριάντα (30) ημερολογιακών ημερών 
από τα αρμόδια όργανα, όπως αυτά προσδιορίζονται στα 
ανωτέρω άρθρα του νόμου. Μετά την παρέλευση της 
προθεσμίας αυτής, η έκθεση ελέγχου θεωρείται εγκεκρι¬ 
μένη. 

2. Απόσπασμα της έκθεσης ελέγχου και του εγκεκριμέ¬ 
νου πορίσματος (που αφορά τον κάθε ελεγχόμενο) κοι¬ 
νοποιείται εγγράφως, κατά τις διατάξεις του Κώδικα Διοι¬ 
κητικής Δικονομίας από την υπηρεσία που διέταξε τον 
έλεγχο, στους ελεγχομένους και στα αρμόδια όργανα κα¬ 
τά τις διατάξεις του Ν.2860/2000. 

3. Με το έγγραφο επίδοσης της έκθεσης ελέγχου και 
του εγκεκριμένου πορίσματος καλείται ο ελεγχόμενος να 
λάβει γνώση του περιεχομένου της και να διατυπώσει εγ- 
γράφως και εντός προθεσμίας τριάντα (30) ημερολογια¬ 
κών ημερών από την κοινοποίησή τους, τυχόν αντιρρή¬ 
σεις του ή την αποδοχή τους. 

Στην περίπτωση που ο ελεγχόμενος αποδεχθεί το εγκε¬ 
κριμένο πόρισμα της έκθεσης ελέγχου και καταβάλλει το 
αχρεωστήτως ή παρανόμως καταβληθέν ποσόν σε οποι¬ 
αδήποτε ΔΟΥ εντός προθεσμίας τριάντα ημερών (30) 
ημερολογιακών ημερών από την επίδοση της έκθεσης 
ελέγχου, τότε εκδίδεται σχετική διαπιστωτική πράξη από 
το αρμόδιο για την έγκριση της έκθεσης ελέγχου όργανο. 
Η απόφαση αυτή κοινοποιείται στον ελεγχόμενο, τα αρ¬ 
μόδια όργανα σύ μφωνα με τον Ν. 2860/2000 και την Αρχή 
Πληρωμής. 

(I) Στην περίπτωση κατά την οποία: 

α) ο ελεγχόμενος διατυπώσει εγγράφως τις αντιρρή¬ 
σεις του εντός της αυτής προθεσμίας και οι αντιρρήσεις 
αυτές κριθούν αβάσιμες στο σύνολό τους από την υπη¬ 
ρεσία που διέταξε τον έλεγχο και από την Ε.Δ. ΕΛ. για τους 
ελέγχους που διατάσσονται απ’ αυτή ή 

β) η ανωτέρω προθεσμία παρέλθει άπρακτη το πόρισμα 
της έκθεσης ελέγχου καθίσταται οριστικό με απόφαση 
δημοσιονομικής διόρθωσης που εκδίδεται εντός δεκαπέ¬ 
ντε (15) ημερολογιακών ημερών, μετά το πέρας των τριά¬ 
ντα (30) ημερολογιακών ημερών απάτην κοινοποίηση της 
έκθεσης ελέγχου και του εγκεκριμένου πορίσματος από 
τα αρμόδια όργανα, όπως αυτά ορίζονται στο άρθρο 2 
της παρούσας. Η ως άνω προθεσμία παρατείνεται κατά 
δεκαπέντε (15) ημερολογιακές ημέρες στην περίπτωση 
α) της παρούσας παραγράφου. 

(II) Στην περίπτωση που οι αντιρρήσεις του ενδιαφερο¬ 
μένου κριθούν εν άλω βάσιμες από την υπηρεσία που διέ¬ 
ταξε τον έλεγχο και από την Ε.Δ. ΕΛ. στην περίπτωση των 
δικών της ελέγχων, εκδίδεται σχετική διαπιστωτική πρά¬ 
ξη από το αρμόδιο για την έγκριση της έκθεσης ελέγχου 

όργανο. Η απόφαση αυτή κοινοποιείται στον ελεγχόμενο, 
τα αρμόδια όργανα σύμφωνα με τον Ν.2860/2000 και την 
Αρχή Πληρωμής. 

(III) Στην περίπτωση που οι αντιρρήσεις του ενδιαφερο¬ 
μένου κριθούνεν μέρει βάσιμες και εφόσον απαιτείται πε¬ 
ραιτέρω διερεύνηση, διατάσσεται στα όρια των αντιρρή¬ 
σεων που κρίθηκαν βάσιμες, η διεξαγωγή συμπληρωμα¬ 
τικού ελέγχου από την ίδια υπηρεσία που διέταξε τον 
αρχικό έλεγχο. Ο συμπληρωματικός αυτός έλεγχος ολο¬ 
κληρώνεται εντός προθεσμίας τριάντα (30) ημερολογια¬ 
κών ημερών από την ημερομηνία κατά την οποία αποφα- 
σίσθηκε η διενέργειά του. Εάν από το πόρισμα του συ¬ 
μπληρωματικού ελέγχου διαπιστωθεί το βάσιμο των 
αντιρρήσεων του ελεγχομένου εφαρμόζεται αναλόγως η 
διάταξη της περιόδου (II) της παρ.3 του παρόντος, άλλως 
ακολουθείται η διαδικασία οριστικής δημοσιονομικής 
διόρθωσης, όπως περιγράφεται στη περίοδο (I) της παρ.3 
του παρόντος. 

Στην περίπτωση που δεν απαιτείται περαιτέρω διερεύ- 
νηση των αντιρρήσεων που κρίθηκαν εν μέρει βάσιμες, 
εκδίδεται διαπιστωτική πράξη για το μέρος που αυτές κρί¬ 
θηκαν βάσιμες και απόφαση δημοσιονομικής διόρθωσης 
κατά το μέρος που κρίθηκαν αβάσιμες. 

Άρθρο 2 

Όργανα έκδοσης Απόφασης 
Δημοσιονομικής Διόρθωσης 

Αρμόδια όργανα για την έκδοση της απόφασης δημο¬ 
σιονομικής διόρθωσης είναι: 

1. Ο Υπουργός Οικονομίας και Οικονομικών ή άλλο 
εξουσιοδοτημένο από αυτόν όργανο, όταν η αχρεώστητη 
ή παράνομη καταβολή διαπιστώνεται μετά τη διενέργεια 
ελέγχου από : Α) την Επιτροπή Δημοσιονομικού Ελέγχου 
(Ε.Δ.ΕΛ.), κατά τα οριζόμενα στο άρθρο 17 του Ν. 2860/ 
2000. Στην περίπτωση αυτή η απόφαση εκδίδεται ύστερα 
από σχετική εισήγηση της Ε.Δ.ΕΛ., κατά τα οριζόμενα 
στην απόφαση Υπουργού Οικονομικών με αρ. 2/4245/ 
0004/24.1.2001 "Καθορισμός αρμοδιοτήτων και ρύθμιση 
θεμάτων λειτουργίας της Επιτροπής Δημοσιονομικού 
Ελέγχου" (άρθρο 1 παραγρ. Γ περ. 2) και Β) την Αρχή 
Πληρωμής, κατά τα οριζόμενα στο άρθρο 9 του Ν. 2860/ 
2000 . 

2. Ο αρμόδιος Υπουργός των Ειδικών Υπηρεσιών Δια¬ 
χείρισης του Κ.Π.Σ., των Κοινοτικών Πρωτοβουλιών και 
του Ταμείου Συνοχής κάθε Επιχειρησιακού Προγράμμα¬ 
τος ευθύνης Υπουργείου, όταν η αχρεώστητη ή παράνο¬ 
μη καταβολή διαπιστώνεται μετά την διενέργεια ελέγχου 
των Ειδικών Υπηρεσιών Διαχείρισης, κατά τα οριζόμενα 
στο άρθρο 6 του Ν.2860/2000. 

3. Ο Υπουργός Οικονομίας και Οικονομικών όταν η 
αχρεώστητη ή παράνομη καταβολή διαπιστώνεται μετά 
την διενέργεια ελέγχου των Ειδικών Υπηρεσιών Διαχεί¬ 
ρισης των Επιχειρησιακών Προγραμμάτων των Περιφε¬ 
ρειών, κατά τα οριζόμενα στο άρθρο 6 του Ν. 2860/2000. 

Άρθρο 3 

Απόφαση Δημοσιονομικής Διόρθωσης 
και περιεχόμενό της 

1. Στην απόφαση δημοσιονομικής διόρθωσης πρέπει να 
αναφέρονται: 

α) Ο φορέας ή οι φορείς (φυσικά ή νομικά πρόσωπα ή 
δημόσιες υπηρεσίες) από τους οποίους αναζητούνταιτα 


αχρεωστήτως ή παρανόμως καταβληθέντα ποσά, καθώς 
και τα συνυπόχρεα αυτών πρόσωπα. 

β) Το αχρεωστήτως ή παρανόμως καταβληθέν ποσόν. 

γ) Η προέλευση των εθνικών και των κοινοτικών πόρων 
από τους οποίους προέρχεται το ανωτέρω ποσό. 

δ) Ο επιμερισμός του προς ανάκτηση ποσού σύμφωνα 
με το ποσοστό που αναλογεί σε κάθε πηγή χρηματοδότη¬ 
σης του. 

ε) Η αιτία της επιστροφής του ποσού με ειδική αναφο¬ 
ρά στην σχετική έκθεση ελέγχου. 

στ) Προθεσμία ενός (1) μηνάς από την ημερομηνία κοι¬ 
νοποίησης της απόφασης, στις περιπτώσεις που απαιτεί¬ 
ται επιστροφή ποσού. 

ζ) Η αιτιολογημένη πρόταση για τη συνέχιση ή τη διακο¬ 
πή της χρηματοδότησης, καθώς και το ύψος αυτής. 

η) Τα ένδικα μέσα που μπορούν να ασκηθούν. 

2. Η απόφαση αυτή αποτελεί νόμιμο τίτλο βεβαίωσης 
του χρέους και είναι αμέσως εκτελεστή. 

3. Η απόφαση δημοσιονομικής διόρθωσης κοινοποιεί¬ 
ται στον υπόχρεο προς επιστροφή του αχρεωστήτως ή 
παρανόμως καταβληθέντος ποσού με επίδοση, σύμφωνα 
με τις διατάξεις του Κώδικα Διοικητικής Δικονομίας. 

4. Αντίγραφο της απόφασης δημοσιονομικής διόρθω¬ 
σης αποστέλλεται στους εμπλεκόμενους φορείς σύμφω¬ 
να με την παρ.2 του άρθρου Ιτης παρούσας, στην Διεύ¬ 
θυνση Δημοσίων Επενδύσεων του Υπουργείου Οικονο¬ 
μίας και Οικονομικών, στην Διεύθυνση Δημοσιονομικών 
Σχέσεων με την Ε.Ε. του Γεν. Λογ. Κράτους, καθώς και 
στον Γ ενικό Επιθεωρητή Δημόσιας Διοίκησης. 

5. Η απόφαση δημοσιονομικής διόρθωσης υπόκειται 
στα ένδικα μέσα που προβλέπονται από τις εκάστοτε 
ισχύουσες διατάξεις. 

Άρθρο 4 

Διαδικασία ανάκτησης αχρεωστήτως ή 
παρανόμως καταβληθέντων ποσών πριν από 
την ολοκλήρωση της χρηματοδότησης του έργου 

1. Στις περιπτώσεις των έργων των οποίων δεν έχει ολο¬ 
κληρωθεί η χρηματοδότηση και εφόσον ο φορέας από 
τον οποίο αναζητούνται αχρεωστήτως ή παρανόμως κα¬ 
ταβληθέντα ποσά είναι φυσικό πρόσωπο, Ν.Π.Ι.Δ. ή 
Ν.Π.Δ.Δ., συμπεριλαμβανομένηςτης Νομαρχιακής Αυτο¬ 
διοίκησης (που ως τελικός δικαιούχος χρηματοδοτείται 
μέσω Σ.Α.Ε ή Σ.Α.Ε.Π Υπουργείου ή Περιφέρειας), ακο¬ 
λουθείται η διαδικασία επιστροφής αχρεωστήτως ή πα¬ 
ρανόμως καταβληθέντων ποσών, που περιγράφεται στην 
παράγραφο 1 του άρθρου 5 της παρούσας. 

2. Στις περιπτώσεις των έργων των οποίων δεν έχει ολο¬ 
κληρωθεί η καταβολή της χρηματοδότησής τους και εφό¬ 
σον ο φορέας από τον οποίο αναζητούνται αχρεωστήτως 
ή παρανόμως καταβληθέντα ποσά είναι Υπουργείο, Περι¬ 
φέρεια ή Νομαρχιακή Αυτοδιοίκηση (που ως τελικός δι¬ 
καιούχος χρηματοδοτεί τα έργα αυτά μέσω Σ.Α.Ν.Α αρ- 
μοδιότητάςτης), ακολουθείται η διαδικασία μείωσης του 
προϋπολογισμού του έργου και αντίστοιχα του υπολοί¬ 
που της χρηματοδότησης με απόφαση που τροποποιεί 
την αντίστοιχη Συλλογική Απόφαση Έργου (Σ.Α.Ε.), Συλ¬ 
λογική Απόφαση Επιχειρησιακού Προγράμματος 
(Σ.Α.Ε.Π.) και Συλλογική Απόφαση Νομαρχιακής Αυτοδι¬ 
οίκησης (Σ.Α.Ν.Α.). 

Η διαδικασία αυτή έχει ως εξής: 

Α) Με την έκδοση της απόφασης δημοσιονομικής διόρ¬ 
θωσης και την κοινοποίησή της, η ειδική υπηρεσία διαχεί- 

ρισηςτου επιχειρησιακού προγράμματος προβαίνει υπο¬ 
χρεωτικά σε ισόποση προς τη διόρθωση μείωση του προ¬ 
ϋπολογισμού ένταξηςτου έργου στο Επιχειρησιακό Πρό¬ 
γραμμα με αντίστοιχη τροποποίηση της απόφασης έντα¬ 
ξης σύμφωνα με τις διατάξεις του Ν.2860/2000. Στη 
συνέχεια μετά την κοινοποίηση της ανωτέρω απόφασης 
στην Διεύθυνση Δημοσίων Επενδύσεων του Υπουργείου 
Οικονομίας και Οικονομικών, ο Υπουργός Οικονομίας και 
Οικονομικών προβαίνει άμεσα στην τροποποίηση της 
Σ.Α.Ε., Σ.Α.Ε.Π. ή Σ.Α.Ν.Α. με αντίστοιχη μείωση του προ¬ 
ϋπολογισμού του εν λόγω έργου στο Πρόγραμμα Δημο¬ 
σίων Επενδύσεων. 

Β) Η απόφαση τροποποίησης της Σ.Α.Ε., Σ.Α.Ε.Π., 
Σ.Α.Ν.Α. κοινοποιείται αμέσως στο αρμόδιο Υπουργείο ή 
Περιφέρεια και με ευθύνη αυτών αντίγραφο επιδίδεται 
στους ελεγχομένους, σύμφωνα με τις διατάξεις του Κώ¬ 
δικα Διοικητικής Δικονομίας, αποστέλλεται στη Δ/νση Δη¬ 
μοσιονομικών Σχέσεων με την Ευρωπαϊκή Ένωση και στη 
Δ/νση Μελετών και Αξιολόγησης του Γενικού Λογιστηρί¬ 
ου του Κράτους, καθώς και στην Αρχή Πληρωμής. 

Η μείωση του προϋπολογισμού του έργου δεν συνεπι¬ 
φέρει σε καμιά περίπτωση αλλαγή των όρων και υποχρε¬ 
ώσεων που απορρέουν για τους εμπλεκόμενους φορείς, 
βάσει της απόφασης ένταξης της πράξης στο Επιχειρη¬ 
σιακό Πρόγραμμα. 

3. Σε περίπτωση που δεν έχει ολοκληρωθεί η χρηματο¬ 
δότηση του έργου το οποίο ελέγχθηκε, αλλά το αχρεω- 
στήτως ή παρανόμως καταβληθέν ποσό είναι μεγαλύτερο 
από το διαθέσιμο προς χρηματοδότηση υπόλοιπο και 
εφόσον ο φορέας στον οποίο καταλογίζεται το ποσό είναι 
Υπουργείο, Περιφέρειαή Νομαρχιακή Αυτοδιοίκηση (που 
ως τελικός δικαιούχος χρηματοδοτεί τα έργα αυτά μέσω 
Σ.Α.Ν.Α αρμοδιότητάς της), εφαρμόζονται οι διατάξεις 
της παραγράφου 2 του παρόντος άρθρου για τη μείωση 
της Σ.Α.Ε., Σ.Α.Ε.Π., Σ.Α.Ν.Α. του έργου κατά το υπόλοι¬ 
πο. Για το επιπλέον ποσό εφαρμόζονται οι διατάξεις της 
παραγράφου 2 του άρθρου 5 της παρούσας για τη μείω¬ 
ση του ορίου πληρωμών κατά ποσό ίσο με τη διαφορά του 
διαθέσιμου υπολοίπου από το ποσό της συνολικής διόρ¬ 
θωσης. 

Άρθρο 5 

Διαδικασία ανάκτησης αχρεωστήτως ή 
παρανόμως καταβληθέντων ποσών μετά από 
την ολοκλήρωση της χρηματοδότησης του έργου 

1. Στις περιπτώσεις των έργων των οποίων η χρηματο¬ 
δότηση έχει ολοκληρωθεί και εφόσον ο φορέας από τον 
οποίο αναζητούνται αχρεωστήτως ή παρανόμως κατα- 
βληθέντα ποσά είναι φυσικό πρόσωπο, Ν.Π.Ι.Δ. ή 
Ν.Π.Δ.Δ., συμπεριλαμβανομένηςτης Νομαρχιακής Αυτο¬ 
διοίκησης (που ως τελικός δικαιούχος χρηματοδοτείται 
μέσω Σ.Α.Ε ή Σ.Α.Ε.Π Υπουργείου ή Περιφέρειας), ακο¬ 
λουθείται η διαδικασία επιστροφής αχρεωστήτως ή πα¬ 
ρανόμως καταβληθέντος ποσού που περιγράφεται κατω¬ 
τέρω. 

I) Μετά από την κοινοποίηση της απόφασης δημοσιονο¬ 
μικής διόρθωσης κατά τα ανωτέρω, ο υπόχρεος οφείλει 
να καταβάλει, εντός μηνός, το ποσό με το οποίο έχει κα- 
ταλογισθεί, σε οποιαδήποτε Δημόσια Οικονομική Υπηρε¬ 
σία (Δ.Ο.Υ.), προσκομίζοντας αντίγραφο της απόφασης 
δημοσιονομικής διόρθωσης. 

Η Δ.Ο.Υ., στην οποία έγινε η καταβολή, γνωστοποιεί 
αμέσως την είσπραξη του οφειλόμενου ποσού στην υπη¬ 


ρεσία που εξέδωσε την απόφαση δημοσιονομικής διόρ¬ 
θωσης, στη Δ/νση Δημοσιονομικών Σχέσεων με την Ευ¬ 
ρωπαϊκή Ένωση και στη Δ/νση Μελετών και Αξιολόγησης 
του Γενικού Λογιστηρίου του Κράτους, καθώς και στην 
Αρχή Πληρωμής. 

II) Σε περίπτωση μη επιστροφής του χρηματικού ποσού 
εντός της ανωτέρω προθεσμίας, η διαδικασία βεβαίωσης 
ολοκληρώνεται με τη σύνταξη του χρηματικού καταλό¬ 
γου από την υπηρεσία που εξέδωσε την απόφαση δημο¬ 
σιονομικής διόρθωσης και με την αποστολή του στην αρ¬ 
μόδια για τη φορολογία εισοδήματος Δημόσια Οικονομι¬ 
κή Υπηρεσία (Δ.Ο.Υ.) του υποχρέου. 

Το ποσό που βεβαιώνεται περιλαμβάνει και τόκους, κα¬ 
τά τα οριζόμενα στα εδάφια V και VI του παρόντος άρ¬ 
θρου. 

Η αρμόδια Δ.Ο.Υ., μετά την είσπραξη των ποσών που 
ανακτώνται, ενημερώνει εγγράφως σχετικά την υπηρεσία 
που συνέταξε το χρηματικό κατάλογο, τη Δ/νση Δημοσιο¬ 
νομικών Σχέσεων με την Ευρωπαϊκή Ένωση και τη Δ/νση 
Μελετών και Αξιολόγησης του Γενικού Λογιστηρίου του 
Κράτους, καθώς και την Αρχή Πληρωμής. 

III) Τα αχρεωστήτως ή παρανόμως καταβληθένταποσά, 
βεβαιώνονται και εισπράττονται ως έσοδα του κρατικού 
προϋπολογισμού και εισάγονται στην κατηγορία των ειδι¬ 
κών εσόδων με Κ.Α.Ε. 3941 "Έσοδα από καταλογισμούς 
σε φορείς που υλοποιούν προγράμματα του Ευρωπαϊκού 
Κοινωνικού Ταμείου", 3942 "Έσοδα από καταλογισμούς 
σε φορείς που υλοποιούν προγράμματα του Ευρωπαϊκού 
Γεωργικού Ταμείου Προσανατολισμού κα Εγγυήσεων - 
Τμήμα Προσανατολισμού και του Χρηματοδοτικού Μέ¬ 
σου Προσανατολισμού της Αλιείας", 3943 "Έσοδα από 
καταλογισμούς σε φορείς που υλοποιούν προγράμματα 
του Ευρωπαϊκού Ταμείου Περιφερειακής Ανάπτυξης και 
του Ταμείου Συνοχής" κατά περίπτωση ανάλογα με την 
προέλευση της κοινοτικής συμμετοχής που αναζητείται. 

Στους ίδιους κωδικούς εισάγονται τα αχρεωστήτως ή 
παρανόμως καταβληθέντα ποσά, όταν εισπράττονται 
εντός της προβλεπόμενης προθεσμίας του ενός μηνός 
για την επιστροφή τους. 

Μετηλήξη κάθε εξαμήνου και με ευθύνη της Δ/νσης Δη¬ 
μοσιονομικών Σχέσεων με την ΕΈ. του Γ.Λ.Κ. τα συνολικά 
ποσά των εσόδων των ανωτέρω Κ.Α.Ε μεταφέρονται και 
εγγράφονται σε ειδικό λογαριασμό εσόδων του Προ¬ 
γράμματος Δημοσίων Επενδύσεων. 

IV) . Το βεβαιωθέν στη Δ.Ο.Υ. ποσό καταβάλλεται σε 
τρεις (3) ισόποσες δόσεις από τις οποίες η πρώτη, μέχρι 
τηντελευταία εργάσιμη ημέρατου επόμενου μήνα από τη 
βεβαίωσή του και η κάθε μια από τις επόμενες, την τελευ¬ 
ταία εργάσιμη για τις δημόσιες υπηρεσίες ημέρα του τρί¬ 
του και πέμπτου μήνα αντιστοίχως από τη βεβαίωσή του. 

Αν το βεβαιωθέν ποσό είναι μέχρι δεκαπέντε χιλιάδες 
ευρώ (15.000 θυιτ>), καταβάλλεται εφάπαξ μέχρι την τε¬ 
λευταία εργάσιμη για τις δημόσιες υπηρεσίες ημέρα του 
μεθεπομένου μήνα από τη βεβαίωσή του. 

Σε περίπτωση μη εμπρόθεσμης πληρωμής, το βεβαιω¬ 
θέν ποσό επιβαρύνεται με τις προσαυξήσεις καταβολής 
πουπροβλέπονταιαπότις ισχύουσες διατάξεις του Κώδι¬ 
κα Είσπραξης Δημοσίων Εσόδων (Κ.Ε.Δ.Ε.). 

V) Το αχρεωστήτως ή παρανόμως καταβληθέν ποσόν 
επιστρέφεται εντόκως από την ημερομηνία έκδοσης της 
απόφασης δημοσιονομικής διόρθωσης μέχρι την ημερο¬ 
μηνία καταβολής του ποσού στη ΔΟΥ. 

VI) Το ποσοστό του επιτοκίου για τον υπολογισμό των 

επιβαλλόμενων τόκων είναι ίσο με το επιτόκιο των εντό¬ 
κων γραμματίων του Δημοσίου ετήσιας διάρκειας που 
ισχύει κατά την ημερομηνία έκδοσης της απόφασης δη¬ 
μοσιονομικής διόρθωσης. 

Στις περιπτώσεις των έργων των οποίων η χρηματοδό¬ 
τηση έχει ολοκληρωθεί και εφόσον ο φορέας από τον 
οποίο αναζητείται αχρεωστήτως ή παρανόμως καταβλη- 
θένποσό είναι Υπουργείοή Περιφέρειαή Νομαρχιακή Αυ¬ 
τοδιοίκηση (που ως τελικός δικαιούχος χρηματοδοτεί τα 
έργα αυτά μέσω Σ.Α.Ν.Α αρμοδιότητάς της), τότε μειώ¬ 
νονται οι διαθέσιμοι πόροι του εν λόγω φορέα για την χρη¬ 
ματοδότηση έργων και προγραμμάτων αρμοδιότητάς 
του με απόφαση του Υπουργού Οικονομίας και Οικονομι¬ 
κών. Με βάση το αχρεωστήτως ή παρανόμως καταβληθέν 
ποσό πραγματοποιείται ισόποση μείωση του ορίου πλη¬ 
ρωμών με προτεραιότητα από το εθνικό πρόγραμμα δη¬ 
μοσίων επενδύσεων κατά το έτος έκδοσης της απόφασης 
δημοσιονομικής διόρθωσης ή εφ' όσον το όριο αυτό έχει 
κατανεμηθεί και απορροφηθεί, τότε η ισόποση μείωση 
πραγματοποιείται κατά την κατάρτιση του προϋπολογι¬ 
σμού δημοσίων επενδύσεων του επόμενου έτους. 

Άρθρο 6 

Διαδικασία δημοσιονομικής διόρθωσης στην 

περίπτωση ανάκλησης της απόφασης ένταξης έργου 

Σε κάθε περίπτωση που γίνεται ανάκληση της απόφα¬ 
σης ένταξης ενός έργου, το σύνολο της χρηματοδότησης 
που έχει χορηγηθεί αποτελεί αντικείμενο δημοσιονομικής 
διόρθωσης κατά την έννοια της παρούσας. 

Άρθρο 7 

Διαδικασία δημοσιονομικών διορθώσεων 
μετά από ελέγχους ελεγκτικών οργάνων της Ε.Ε. 

1. Στις περιπτώσεις, που προκύπτουν αχρεωστήτως ή 
παρανόμως καταβληθέντα ποσά με βάση τα πορίσματα 
των ελέγχων που πραγματοποιούνται από τις υπηρεσίες 
των Κοινοτικών Οργάνων, ακολουθείται η διαδικασία των 
προηγουμένων άρθρων, με ευθύνη της Ειδικής Υπηρε¬ 
σίας Αρχής Πληρωμής του Υπουργείου Οικονομίας και 
Οικονομικών. 

Άρθρο 8 

Μεταβατικές διατάξεις 

Οι διατάξεις της 2007892/461 127 . 5 .1998 απόφασης για 
την Ανάκτηση αχρεωστήτως ή παρανόμως καταβληθέ- 
ντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών 11 (ΦΕΚ 606/Β/16.6.1998), όπως τροποποιήθηκε 
με την 2/57858/Γ0041/9.8.2000 απόφαση (ΦΕΚ 1079/Β7 
31.8.2000), που αναφέρονται στα έργα τα οποία ελέγχο¬ 
νται στο πλαίσιο του Κ.Π.Σ., του Ταμείου Συνοχής και των 
Κοινοτικών πρωτοβουλιών για την περίοδο 1994-1999, 
εξακολουθούν να ισχύουν και μετά την ισχύ της παρού- 
σης. 

Άρθρο 9 

Τελικές διατάξεις 

1. Η 2007892/461/27.5.1998 απόφαση για την "Ανάκτη¬ 
ση αχρεωστήτως ή παρανόμως καταβληθέντων ποσών 
από εθνικούς πόρους ή πόρους της Ευρωπαϊκής Ένωσης 
στα πλαίσια της υλοποίησης κοινοτικών πολιτικών" (ΦΕΚ 
606/Β/16.6.1998), όπως τροποποιήθηκε, καταργείται, με 
την επιφύλαξη του άρθρου 8 της παρούσας. 


2. Κάθε άλλη ρύθμιση που αντίκειται στις διατάξεις της 
παρούσας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΧΡ. ΠΑΧΤΑΣ - Γ. ΦΛΩΡΙΔΗΣ ΔΗΜΗΤΡΙΟΣ ΡΕΠΠΑΣ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 
-♦- 

Αριθ. 15047 (2) 

Κήρυξη υποχρεωτικής της από 14 Μάίου 2003 ΣΣΕ για 
τους όρους αμοιβής και εργασίας των Συντακτών με¬ 
λών της Ενώσεως Συντακτών Ημερησίων Εφημερίδων 
Αθηνών, που Απασχολούνται σε εφημερίδες μέλη της 
ενώσεως Ιδιοκτητών Ημερησίων Εφημερίδων Αθη¬ 
νών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 13ης Ιουνίου 2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 14 Μάίου 2003 
ΣΣΕ για τους όρους αμοιβής και εργασίας των Συντακτών 
Ημερησίων Εφημερίδων Αθηνών, που απασχολούνται σε 
εφημερίδες μέλη της ενώσεως Ιδιοκτητών Ημερησίων 
Αθηνών για όλους του εργοδότες και εργαζόμενους του 
επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 26.5.2003. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. οικ. 15044 (3) 

Κήρυξη υποχρεωτικής της από 4 Ιουνίου 2002 ΣΣΕ για 
τους όρους αμοιβής και εργασίας των οδηγών Φορτη¬ 
γών Αυτοκινήτων, οδηγών - Χειριστών και βοηθών χει¬ 
ριστών αντλιών Σκυροδέματος περιοχής Ν. Αττικής. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 20ης Ιουνίου 2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 4 Ιουνίου 2002 
ΣΣΕ για τους όρους αμοιβής και εργασίας των οδηγών 
Φορτηγών Αυτοκινήτων, οδηγών - Χειριστών και βοη¬ 
θών χειριστών αντλιών Σκυροδέματος περιοχής Ν. Ατ¬ 
τικής. 

2. Η ισχύς της απόφασης αυτής αρχίζει από 30.4.2003. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 15051 (4) 

Κήρυξη υποχρεωτικής της απόφασης διαιτησίας 39/2002 
που αφορά την ρύθμιση των όρων αμοιβής και εργα¬ 
σίας των εργαζομένων στα ιατρικά διαγνωστικά κέ¬ 
ντρα όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 20.6.2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α. δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
39/2002 που αφορά την ρύθμιση των όρων αμοιβής και 
εργασίας των εργαζομένων στα ιατρικά διαγνωστικά κέ¬ 
ντρα όλης της χώρας για όλους τους εργοδότες και ερ¬ 
γαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από 18.9.2002. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 


Αριθ.ΟΙΚ. 15045 (5) 

Κήρυξη υποχρεωτικής της από 8 Μάίου ΣΣΕ για τους 
όρους αμοιβής και εργασίας των ηλεκτροτεχνιτών Πε- 
ριελιγκτών που απασχολούνται στη εγκατάσταση και 
συντήρηση ανελκυστήρων καθώς και στις ξενοδοχει¬ 
ακές επιχειρήσεις όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 20ης Ιουνίου 2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 8 Μάίου 2003 ΣΣΕ 
για τους όρους αμοιβής και εργασίας ηλεκτροτεχνιτών 
Περιελιγκτών που απασχολούνται στη εγκατάσταση και 
συντήρηση ανελκυστήρων καθώς και στις ξενοδοχειακές 
επιχειρήσεις όλης της χώρας για όλους του εργοδότες 
και εργαζόμενους του επαγγέλματος στον κλάδο που 
αφορά αυτή. 

2. Η ισχύς της απόφασης αυτής αρχίζει από 26.5.2003. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 15048 (6) 

Κήρυξη υποχρεωτικής της από 8.5.2003 ΣΣΕ για τους 
όρους αμοιβής και εργασίας των εργαζομένων στις 
αποθήκες ακατέργαστων δερμάτων όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 13ης Ιουνίου 2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε. δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 8.5.2003 ΣΣΕ για 
τους όρους αμοιβής και εργασίας των εργαζομένων στις 
αποθήκες ακατέργαστων δερμάτων όλης της χώρας για 
όλους του εργοδότες και εργαζόμενους του κλάδου. 

2. Η ισχύς της απόφασης αυτής αρχίζει από 13.5.2003. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. ΔΙδ/οικ/11429 (7) 

Καθορισμός αμοιβήςτων μελώντης ομάδας εργασίας για 
τη σύνταξη σχεδίου Προεδρικού Διατάγματος Μη¬ 
τρώου Κατασκευαστών Ιδιωτικών Οικοδομικών Έρ¬ 
γων. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1418/1984 "Δημόσια έργα και 
ρυθμίσεις συναφών θεμάτων", όπως αυτές τροποποιήθη¬ 
καν και ισχύουν μέχρι σήμερα. 

2. Το Π.Δ. 81/1999 "Τροποποίηση και συμπλήρωση δια- 
τάξεωντου Π.Δ. 428/1995 “Σύσταση Γενικής Δ/νσης Ποι¬ 
ότητας Δημοσίων Έργων του Υπουργείου Περιβάλλο¬ 
ντος, Χωροταξίας και Δημοσίων Έργων”". 

3. Τις διατάξεις της παρ. 5 του άρθρου 5 του Ν. 2940/01 
"Αναπτυξιακά, φορολογικά και θεσμικά κίνητρα για τις 
επιχειρήσεις του κατασκευαστικού Τομέα και άλλες δια¬ 
τάξεις" (ΦΕΚ 180/Α72001). 

4. Την Δ15/οικ/11786/25.7.1996 απόφαση καθορισμού 
του τρόπου ανάληψης, διάθεσης και διαχείρισης του Ει¬ 
δικού Λογαριασμού που έχει συσταθεί σύμφωνα με τις 
διατάξεις της παρ. 4του άρθρου 12 του Ν. 2338/1995, κα¬ 
θώς και των δαπανών που αφορούν στη μηχανογράφηση 
και υλικοτεχνική υποδομή της Δ/νσης Μητρώων και Τε¬ 
χνικών Επαγγελμάτων της Γ.Γ.Δ.Ε. του Υ.ΠΕ.ΧΩ.Δ.Ε. 
(ΦΕΚ 624/Β/26.7.96). 

5. Τις διατάξεις του Π.Δ. 89/8.2.1989 (ΦΕΚ 28/ 
16.2.1998/Τ.Α ) "Οργανισμός Γενικής Γραμματείας Δημο¬ 
σίων Έργων", όπως τροποποιήθηκε με το Π.Δ. 167/ 
5.5.1992 (ΦΕΚ78/Α715.5.1992). 

6. Την Δ15/οικ/5126/28.3.2003 Υπουργική απόφαση 
"Συγκρότηση ομάδας εργασίας για τη σύνταξη σχεδίου 
Προεδρικού Διατάγματος για την σύσταση και λειτουργία 
του Μητρώου Κατασκευαστών Ιδιωτικών Οικοδομικών 
Έργων και τη ρύθμιση λοιπών θεμάτων, κατά το άρθρο 
19, παρ. 5τουΝ. 2831/2000". 

7. Το γεγονός ότι η ομάδα εργασίας, η οποία αποτελεί- 
ται από δημόσιους λειτουργούς όσο και από ελεύθερους 
επαγγελματίες, εργάστηκε επί τρίμηνο, εκτός ωραρίου 
υπηρεσίας, για την ολοκλήρωση της σύνταξης του σχεδί¬ 
ου Προεδρικού Διατάγματος. 

8. Την Υ6/31.10.2001 (ΦΕΚ 1484/Β731.10.2001) απόφα¬ 
ση του Πρωθυπουργού και της Υπουργού Περιβάλλοντος 
Χωροταξίας και Δημοσίων Έργων, με θέμα "Ανάθεση αρ¬ 
μοδιοτήτων Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων". 

9. Το γεγονός ότι από την απόφαση αυτή δεν επιβαρύ¬ 
νεται ο κρατικός προϋπολογισμός, αποφασίζουμε: 

Καθορίζουμε την αμοιβή των μελών της ομάδας εργα¬ 


σίας που ασχολήθηκε επί τρίμηνο και πέραν των κυρίων 
καθηκόντων τους εκτός ωραρίου υπηρεσίας, σε 600 ΕΥ¬ 
ΡΩ το μήνα για κάθε μέλος και τη Γραμματέα της Επι¬ 
τροπής. 

Η παραπάνω αμοιβή καταβάλλεται κατ’ εξαίρεση των 
κείμενων διατάξεων, βάσει των διατάξεωντης παρ. 5, του 
άρθρου 5, του Ν. 2940/2001 και αντιστοιχεί σε διάστημα 
εργασίας τριών (3) μηνών, από 1.3.2003 έως 31.5.2003. 

Εγκρίνουμε συνολική πίστωση για την κάλυψη των ανω¬ 
τέρω δαπανών, ποσού 19.800 ΕΥΡΩ, που θα βαρύνουν 
τον ειδικό λογαριασμό "01730002283 - 73" της Δ/νσης 
Μητρώων και Τεχνικών Επαγγελμάτων (Δ 15). 

Στο ποσό αυτό συμπεριλαμβάνονται φόρος εισοδήμα¬ 
τος και λοιπές κρατήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αρ.Υ4σ/107523/02 (8) 

Μετατροπή μίας (1) θέσης ειδικευόμενου γιατρού ειδικό¬ 
τητας Ρευματολογίας σε μία (1) θέση γιατρού για εξει- 
δίκευση στη Μονάδα Εντατικής Θεραπείας στο Γ.Ν. 
"ΑΣΚΛΗΠΙΕΙΟ" Βούλας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 
143/Α/83), όπως αυτό συμπληρώθηκε με τη παρ. 6 του 
άρθρου 3του Ν. 1579/85 (ΦΕΚ217/Α/85). 

2. Τις διατάξεις του άρθρου 84 του Ν. 2071/92 (ΦΕΚ 
123/Α/92). 

3. Τις διατάξεις του Π. Δ/τος 95 (ΦΕΚ 76/Α/10.3.2000) 
"Οργανισμός του Υπουργείου Υγείας και Πρόνοιας", 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

4. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δενπροκαλείταιδαπάνη σε βάροςτου 
Κρατικού Προϋπολογισμού. 

5. Την 1100383/1330/Α0006 (ΦΕΚ 1485/Β/31.10.2001) 
απόφαση ανάθεσης αρμοδιοτήτων στους Υφυπουργούς 
Οικονομικών. 

6. Το 81 Π. Δ/γμα (ΦΕΚ 57/Α/02) "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών". 

7. Το 55/96 Π.Δ. (ΦΕΚ 48/Α/96) "Περιορισμός συναρμο- 
διοτήτων κατά την έκδοση υπουργικών αποφάσεων σε 
θέματα αρμοδιότητας Υπουργείων". 

8. Την 3418 (ΦΕΚ 861/Β/2002) απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Οάνο. 

9. Την ΔΥγ/οικ. 52680/29/9/93 (ΦΕΚ 802/6.10.93) 
υπουργική απόφαση «Διαδικασία και τρόπος διορισμού 
ειδικευομένων γιατρών για εξειδίκευση στις Πολυδύνα¬ 
μες Μ.Ε.Θ. και Μ.Ε.Ν.», όπως αυτή τροποποιήθηκε με την 
ΥΙΟα/Γ.Π. οικ. 52646/29.5.2002 (ΦΕΚ 702/Β/02) επίσης 
υπουργική απόφαση. 

10. Το απόσπασμα πρακτικού της 13ης /23.10.2002 και 
το απόσπασμα πρακτικού της 8ης /25.6.2002 Συνεδρία¬ 
σης του Διοικητικού Συμβουλίου του Γεν. Νοσοκομείου 
"ΑΣΚΛΗΠΙΕΙΟ" Βούλας, καθώς και το 6709/22.5.2003 έγ¬ 
γραφο του Νοσοκομείου. 

11. Την Απόφαση 15 της 182ης /17.4.2003 Ολομ. του 
ΚΕΣΥ, αποφασίζουμε: 

Μία (1) θέση ειδικευόμενου γιατρού ειδικότητας Ρευ¬ 
ματολογίας που έχει συσταθεί με την Α3β/3416/9/3/90 
(ΦΕΚ 146/τ.Β/90) κοινή υπουργική απόφαση στο Γ.Ν. 
"ΑΣΚΛΗΠΙΕΙΟ" Βούλας, μετατρέπεται με τη παρούσα σε 


μία (1) θέση γιατρού για εξειδίκευση στη Μονάδα Εντατι¬ 
κής θεραπείας (ΜΕΘ) του ιδίου Νοσοκομείου. 

Στη παραπάνω θέση διορίζονται γιατροί ειδικοτήτων 
Παθολογίας ή Καρδιολογίας ή Πνευμονολογίας ή Χει¬ 
ρουργικής ή Αναισθησιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




